
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ _ Αρ. Φύλλου 275 

23 Μαρτίου 1994 



ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6825/1202 

Χαρακτηρισμός ως διατηρητέων εννέα (9) κτιρίων που 

βρίσκονται εντός του ρυμοτομικού σχεδίου του Δήμου 

Ιωαννιτών (Ν. Ιωαννίνων) και καθορισμός ειδικών όρων 

και περιορισμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α’ 91). 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στο Γενικό Γραμ- 
ματέα, στους Γενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β’ 435). 

3. Τις διατάξεις του άρθρου 1 του Π. Δ/τος 28/5.2.1993 
Καθορισμός αρμοδιοτήτων που διατηρούνται από τον 
Υπουργό και τις Περιφερειακές Υπηρεσίες διανομαρχια- 
κού επιπέδου του Υπουργείου Περιβάλλοντος, Χωροτα¬ 
ξίας και Δημοσίων Έργων (Α’ 9). 

4. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α’ 154). 

5. Την από 13.4.1992 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το 59976/3219/14.4.1993 έγγραφο της Διεύθυν¬ 
σης Πολεοδομικού Σχεδιασμού με το οποίο διαβιβάσθη 
στο Δήμο Ιωαννιτών η παραπάνω αιτιολογική έκθεση. 

7. Τις από 3.6.1993, 2.6.1993, 31.5.1993, 4.6.1993 
αντίστοιχες αντιρρήσεις των ενδιαφερομένων Εκκκλησια- 
στικής Επιτροπής Ενορίας Κοιμήσεως Θεοτόκου Αχλα- 
δέας Ιωαννίνων, Αλεξάνδρας Καππά, Φρίξου Τζιόβα, Με- 
ρόπης Πανταζή, Ευδοκίας Οικονόμου, Νιόβης Οικονόμου, 
Ιοκάστης Οικονόμου, Αναστασίας Οικονόμου, Ελένης Πα¬ 
παναστασίου, Καλλιρρόης Κυριαζή. 


8. Το γεγονός ότι παρήλθε άπρακτη η προθεσμία που 
προβλέπεται από την παρ. 2 του άρθρου 4 του Ν. 1577/ 
1985 «ΓΟΚ» (Α’ 210) όπως τροποποιήθηκε με την παρ. 2α 
του άρθρου 1 του Ν. 1772/1988 (Α’ 91) χωρίς να περιέλ¬ 
θουν στη Διεύθυνση Πολεοδομικού Σχεδιασμού - Τμήμα 
Παραδοσιακών Οικισμών, τυχόν αντιρρήσεις των λοιπών 
ενδιαφερομένων. 

9. Τις από 19.10.1993 παρατηρήσεις της Διεύθυνσης 
Πολεοδομικού Σχεδιασμού επί των αντιρρήσεων των εν¬ 
διαφερομένων της παρ. 7. 

10. Το γεγονός ότι απο τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζονται ως διατηρητέα τα εννέα (9) κτίρια 
που βρίσκονται εντός του ρυμοτομικού σχεδίου του Δήμου 
Ιωαννιτών (Ν. Ιωαννίνων) όπως αυτά βρίσκονται αριθμη- 
μένα με αύξοντα αριθμό από 1 έως 9 στον παρακάτω πί¬ 
νακα και με μαύρη διαγράμμιση στα σχετικά τρία (3) πρω¬ 
τότυπα διαγράμματα σε κλίμακα 1:2.000 που θεωρήθη¬ 
καν από τον Προϊστάμενο της Διεύθυνσης Τοπογραφικών 
Εφαρμογών με την 6825/1994 πράξη του και που αντί¬ 
τυπά τους σε φωτοσμίκρυνση δημοσιεύονται με την πα¬ 
ρούσα απόφαση. 

Κατάλογος Διατηρητέων Κτιρίων 

1. Αισωπίου 17 (κληροδότημα Σιαφάκα) 

2. Καραϊσκάκη 12 (οικία Κυριαζή) 

3. Π. Δαγκλή 18 (οικία Λάππα) 

4. Σαμουήλ 11Α (οικία Σπέγγου) 

5. Κ. Φρόντζου 5 (οικία Φρόντζου) 

6. Κ. Φρόντζου 3 (οικία Κόππα) 

7. Τζαβέλλα 9 

8. ΚΑ Φεβρουάριου (χάνι Τζίμα) 

9. Τσακάλωφ 12 (οικία Μέκιου) 

2. Διατηρητέο χαρακτηρίζεται το αρχικό εκάστοτε κτί¬ 
ριο καθώς και τα στοιχεία που περιβάλλοντος αυτό χώρου 
(μάνδρες, κρήνες, αυλόθυρες, βοτσαλωτά δάπεδα) και οι 
εναρμονιζόμενες με το αρχικό κτίριο μεταγενέστερες 
προσθήκες όχι όμως και τα πόσης φύσεως καθ’ ύψος ή 
κατ’ επέκταση υπάρχοντα προσκτίσματα που αλλοιώνουν 
το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στο εξωτερικό και εσωτερικό των διατηρητέων κτι¬ 
ρίων απαγορεύεται κάθε αφαίρεση, αλλοίωση ή κατα- 

στροφή των επί μέρους αρχιτεκτονικών τους στοιχείων. 

4. Επιτρέπεται η επισκευή, ο εκσυγχρονισμός και κάθε 
επέμβαση για λόγους λειτουργικούς ή στατικούς των χα¬ 
ρακτηρισμένων κτιρίων. 

5. Για κάθε επέμβαση στο εξωτερικό ή το εσωτερικό 
των διατηρητέων κτιρίων και του περιβάλλοντος χώρου, 
απαιτείται η έκδοση άδειας ύστερα απο σύμφωνη γνώμη 
της αρμόδιας Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). 

6. Δεν επιτρέπεται η τοποθέτηση φωτεινών επιγραφών 
στα χαρακτηριζόμενα ως διατηρετέα κτίρια. 

7. Ειδικότερα πέρα των ανωτέρω επιβάλλονται κατά κτί¬ 
ριο τα ακόλουθα: 

α) Κτίριο οδού Τζαβέλλα 9 

Αφαίρεση ή αλλαγή του χρώματος των μαύρων διακο- 
σμητικών ταινιών μετά από γνώμη της αρμοδίας Επιτρο¬ 


πής Πολεοδομικού και Αρχιτεκτονικού Ελέγχου 
(Ε.Π.Α.Ε.). 

β) Κτίριο οδού ΚΑ Φεβρουαρίου 41 (Χάνι Τζίμα) 

Εναρμόνιση της προσθήκης του καταστήματος που βρί¬ 
σκεται στο αριστερό τμήμα του ισογείου με τον γενικό αρ¬ 
χιτεκτονικό χαρακτήρα του κτιρίου. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουαρίου 1994 

Με εντολή Υφυπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

